User:TywysogMelyn/sandbox

Nintendo Co., Ltd. (Japanek: 任天堂 株式会社 Nintendo Kabushiki gaisha) yw cowethas electronek usy owth arbenegy in gwariow video. Hy a veu fùndyes 23 Gwynngala 1889 in Kyoto, Japan gans Fusajiro Yamauchi. Meur yw hanow Nintendo dre rêson a’y honsolennow hedhon avell an Game Boy ha'n Nintendo DS, a’y honsolennow tre kepar ha'n Nintendo Entertainment System ha'n Wii, kefrÿs ha lies steus gwary ow comprehendya Mario, The Legend of Zelda ha Pokémon.

Dalathfos le-aswonys
Bys penn 74 bledhen wosa hy fùndyans 23 Gwynngala 1889, ny wrug Nintendo ascor marnas cartennow gwary. I’n dallathfos, lêdys gans Fusajiro Yamauchi ha’y dheuv Sekiryo Yamauchi, Nintendo a wrug hanafuda (花札 ‘cartennow flour’) yn unnyk. Y fedha cartennow Nintendo gwrës dre dhorn a rusk morbren i’n dedhyow avarr, hag afinusterow ink a vedha paintyes warnodhans. Y a veu an cartennow moyha kerys gans pobel Kyoto, ha Yamauchi a wrug degemeres lowr a gosmers a’n yakuza (mafya Japan), a wre devnyth a hanafuda dhe hapwary ha dallath pùb gwary gans packet a gartennow nowyth-flàm. Yamauchi a wrug kemeres arvedhesygyon nowyth ha desky dhedhans may halla Nintendo contentya demond an yakuza. 1907, ev a voghhas an gowethas arta dhe vos an kensa cowethas in Japan dhe ascor cartennow gwary a sort an west. Adro dhe’n eur-na, Yamauchi a wrug bargennya may fe cartennow Nintendo gwerthys in shoppys backa oll adro dhe’n nacyon.

Nyns esa dhe Fusajiro Yamauchi mab vëth, ha herwyth laha Japan, ny ylly ev istyn y gowethas dh’y vyrgh. Rag sensy Nintendo i’n teylu, y feu res dhe Yamauchi gortos erna wrella onen a’y vyrhas demedhy. Y vyrgh, Tei, a wrug demedhy gans Sekiryo Kaneda, neb a gemeras hanow teylu Tei, dell o an ûsadow in Japan mars esa gour ow kemeres cowethas teylu y wreg. Sekiryo Yamauchi a veu presydent Nintendo 1929, ha’n gowethas a gartennow a wrug soweny ganso lêdys. Ev a vyldyas sodhvaow nowyth, ha scoren kevrannans gelwys Marufuku, dhodho lies sort nowyth a garten gwary arnowyth. Ny gafas Tei ha Sekiryo mab vëth. Aga myrgh, Kimi, a wrug demedhy gans Shikanojo Inaba. Ev a gemeras hanow teylu Kimi, saw ny wrug ev bythqweth perhenna Nintendo, drefen y whrug ev gasa an teylu pàn o y vab pymp bloodh. Hiroshi, mab Kimi ha Shikanojo, a veu an kensa er gourow a veu genys in Nintendo.

Ny ylly Kimi hy honen oll kemeres with a Hiroshi, ytho ev êth dh’y gerens wynn. Tei a wrug dhe Hiroshi remainya i’n scol in le jùnya dhe’n lu dell o whans dhodho. Hiroshi a worthebas dhe sevureth y gerens wynn dre gowntnans rebel hag ev a wrug dysqwedhyans a’y rychys.

Pàn wrug Hiroshi jùnya dhe scol laha Penscol Waseda in Tokyo, nyns o va porposys dhe woverna an gowethas i’n termyn ogas esa ow tos. Nena, Sekiryo a gafas strocas. Sekiryo a wrug omdava dh’y vab wynn, ha hemma a bromyssyas y whre va degemeres soodh presydent Nintendo, mara qwrussa Sekiryo gordhyllo cosyn cotha Hiroshi; ny garsa Hiroshi dh’y soodh bos dyspûtys. Hiroshi a wre gordhyllo pùb menystror o kelmys dhe is hengovek an lêdyoryon kyns, drefen y dhe vos godrosow. Hiroshi a veu presydent 1949.

Dres an bledhynnyow a wrug sewya, Hiroshi Yamauchi a veu abyl dhe ledanhe marhas an gowethas dre wul cartennow gwary a’n west ha, yn holerha, dre bryntya fygùrs a Disney wàr gil hy hartennow. Ny wrug Nintendo cessya dhe gostenna tevysogyon, bytegyns, dell yllyr gweles in hy hartennow noth.

I’n bledhynnyow 1960, Nintendo a dhalathas gweytha cowethas taxi, Daiya (ダイヤ 'Adamant') hy hanow, kefrës ha love hotel ha rosweyth pellwolok. Hy a wrug boos desempys, ha scubellow sùgna gans sethor, inwedh. Ny wrug onen vëth a’n aventuryansow-ma soweny.